ইতিহাস পর্যালোচনা করলে দেখা যায় ব্রিটিশ পরাধীনতার শিকল থেকে এই ভূখণ্ডকে মুক্ত করতে বাংলাসহ সারা ভারতে মুসলমানেরাই সশস্ত্র লড়াইয়ে পথিকৃতের ভূমিকা পালন করেছে। স্বাধীনতার জন্য বাংলায় মীর কাশিম, ফকির মজনুশাহ থেকে শুরু করে সৈয়দ নেসার আহমেদ তিতুমীর, হাজী শরীয়তুল্লাহসহ হাজার হাজার আলেম-ওলামার শাহাদাত, ত্যাগ আর প্রায় দু’শত বছরের জিহাদেও সংগ্রামী ইতিহাসের ওপর গোড়াপত্তন হয়েছে এই ভূখণ্ডের। সেই ত্যাগের রিহার্সেল শাপলা চত্বরের আবার হয়ে গেল। একশ্রেণীর বুদ্ধিজীবী, মতলববাজ ইতিহাস বিকৃতকারীরা এই জনপদের ইহিহাস বর্ণনা করতে গিয়ে ১৯৫২-এর পেছনে যেতেই চান না। কারণ ১৯৪৭-এর পূর্বে মুসলমানদের গৌরবোজ্জ্বল ইতিহাস আর হিন্দুদের তীব্র মুসলিমবিদ্বেষী অবস্থানের কথা বলতে দারুণ শরম-ই লাগে। যেমন এখনই রবীন্দ্রনাথ ত্রিবেদী তার সম্পাদিত, বাংলাদেশ ঐতিহাসিক সংগ্রাম ও মুক্তিযুদ্ধ, বইতে লিখেছেন-‘গবেষকদের অনেকের মতে স্বাধীনতা যুদ্ধের ৩০ লাখ শহীদের অধিকাংশ ছিল সংখ্যালঘু’ আজ এ দেশের কতজন যুবকের জানা রবীন্দ্রনাথ ঢাকা বিশ্ববিদ্যালয় প্রতিষ্ঠার বিরোধিতা করে প্রচণ্ড আন্দোলন গড়ে তুলেছিলেন। আমাদের নতুন প্রজন্ম এই দেশ ও মাতৃকার প্রকৃত ইতিহাস না জানলে এ দেশের মানচিত্রের প্রতিনিধিত্ব করতে পারবে না। একটি জাতিকে ধ্বংস করতে হলে দু’টি জিনিসই তার থেকে নতুন প্রজন্মকে আড়াল করে রাখতে হবে- এক. সেই জাতির পূর্বসূরিদের প্রকৃত ইতিহাস। দুই. সেই দেশের সম্ভাবনা প্রকৃতরূপ।